
Exkluzív teszt: Cube 3D nyomtató - készíts tárgyakat otthon! 11 


Egyesek szerint a 30 nyomtatók lesznek a XXI. század ipari forradalmának beindítói, mások 
szerint pedig a tárgyak ilyen módon való készítése csak egyszerű úri hobbi lesz a jövőben. Egy 
biztos: a viselhető kütyük mellett a következő évekre a legizgalmasabb témát a 3D nyomtatás 
jelenti, melynek az első, otthoni felhasználásra készült képviselőjét et az elsők között volt 
szerencsénk kipróbálni a CHS jóvoltából. 


Teszt : LG G2- Kisebb név, több tudás 14 


Leteszteltük az LG Optimus G utódját, a dél-koreai vállalat által már csak G2-nek hívott készü- 
léket. 


WIKITECH.HU Az oldalak alsó sávja visszatér a 
tartalomjegyzékhez. Ka 

Hamarosan megvalósulhat a 
moduláris telefon 


Jól halad a Motorola Ara fejlesztése. 


Még októberben mutatkozott be a Motorola Ara, az 
amerikai vállalat modulokból álló telefonja. Az akkor 
még koncepcióként bemutatott készülék a legújabb in- 
formációk szerint rövidesen végleges formát ölthet, ezt 
állítja ugyanis Dennis Woodside a cég vezérigazgatója. 


Elképzelhető, hogy a modell kizárólag a vállalat Moto 
Maker nevű szolgáltatásán keresztül lenne kapható. 
Ennek lényege, hogy a felhasználó egyedileg össze- 
állíthatja a számára tetsző színkombinációkat, graví- 
roztathat a modellre, vagyis gyakorlatilag személyre 
szabhatja. 


d." sál 


Természetesen egy ennyire speciális modell esetén je- 
lentősen bővíteni kell majd az opciók számát, ám min- 
denképpen sokat dobhatna az eladáson, ha egyetlen 
ugyanolyan telefon sem lapulna ismerőseink zsebében. 


Bemutatkozott az Asus Padfone mini 


A mai napon hivatalosan is leleplezték az Asus újdonságát. 


A mai napon hivatalosan is lelepleződött az Asus leg- 
újabb táblagép-okostelefon öszvére a Padfone mini. A 
4.3"-es, gHD felbontású Super IPS panellal rendelkező 
képernyő mögé egy négymagos, 1,4 GHz-en üzemel 
Cortex-A7 processzor és 1 GB RAM került. A készüléken 
jelenleg Android 4.3 Jelly Bean fut, a 4.4-es frissítés 
valószínűleg jövőre érkezik. 


Az alig 8,7 mm vékony és 105 grammos modellbe egy 
1500 mAh-es akkumulátort építettek be a mérnökök, 
a microSD-vel bővíthető memória mérete pedig 16 

GB. A hátoldali kamera felbontása 8 megapixel amivel 
akár 160 fps sebességű sorozatfelvétel is készíthető. A 
kétkártyás készülékben megtalálható a Bluetooth 4.0, 
az N-es Wifi és a Glonass támogatással is rendelkező 
A-GPS is, az NFC viszont nem része a repertoárnak. 


Akárcsak a többi Padfone esetén, az igazi érdekességet 
itt is a dokkoló jelenti. a 77-es képernyővel rendelkező 
egységbe egy 1280 x 800 pixel felbontású Super IPS ké- 
pernyő került illetve beépítettek még egy 2200 mAh-es 
akkumulátort is. 

A Padfone mini elsőként Kínában, Hong-Kong-ban, 
Oroszországban, Indonéziában és Szingapúrban lesz 
elérhető méghozzá fekete, fehér és cseresznyepiros 
színekben. A modell független ára Európában nettó 295 
dollár körül alakul. 


[/ 

Hadonászással vezérelhetjük 
a jövő mobilját 

Jövő ilyenkor jelenhet meg az első Leap Motionnal 
szerelt készülék. 


Idén júliusban jelent meg a Leap Motion, a világ első, a 
kezünk mozdulatát tökéletesen lekövetni képes szá- 
mítógépes kiegészítő. A megoldás azóta a HP egyes 
laptopjaiba és asztali PC-ibe is beépült, a legújabb infor- 
mációk szerint pedig már nem kell túl sokat várnunk a 
mobilos verzióra sem. 


Michael Buckwald a cég vezérigazgatója a The Next 
Web-nek adott interjújában elmondta, hogy várhatóan 
2014 harmadik negyedévére lesz kész a megoldásuk, 
azaz akár már a jövő év végén megjelenhet az első Leap 
Motion technológiával ellátott okostelefon. Mivel a 
vállalat főképp a HP-vel és az Asus-szal ápol jó viszont, 
ezért valószínűleg ezen márka valamely terméke lesz az 
első. 


Buckwald egyébként meglepően optimista, , fejleszté- 
süket nem csak hordozható kütyükben de televíziókban 
és gépjárművekben is el tudja képzelni. Az, hogy ebből 
mennyi valósul meg még a jövő zenéje, mi kíváncsian 
várjuk a fejleményeket. 


Kitiltották a HTC mobilját az 
Egyesült Királyságból 


Rájár a rúd mostanság a HTC-re. Nem elég, hogy a minőségi 
termékkínálat ellenére a felhasználók mégsem érdeklődnek 
modelljeik iránt, most kénytelenek azzal is szembenézni, 
hogy Angliából kitiltották az egyik legsikeresebb készülékü- 
ket a One mini-t. A Nokia által indított perben az angliai és 
walesi legfelsőbb bíróság hozott ítéletet, amely szerint de- 
cember 6-tól tilos az Egyesült királyságban a tajvani vállalat 
"mini" modelljének értékesítése. A finn vállalat szerint ugyan- 
is megszegték az EPO998024 nevű, moduláris szerkezetű adó 
és mobil állomásra vonatkozó szabadalmukat. 


A HTC ugyanakkor azzal érvelt, hogy ez a technológia a Oual- 
comm tulajdona és egy, a két vállalat között létrejövő meg- 
egyezésben kellene megállapodni az esetleges felhasználha- 
tóságról az Egyesült Államokban. Amíg ez nem történik meg, 
addig természetesen joga van fellebbezni a HTC-nek, ám ha 
ez nem történik meg, akkor december 6-ától nem vehetnek 
One mini-t az angol vásárlók. 


Nem ez az első eset, hogy a Nokia meg- 
támadja a tajvani vállalatot, korábban 
éppen a One mikrofonját kellett módo- 
sítani, mivel azt a modellt is kitiltot- 
ták az Egyesült Királyságból a finn 
vállalatnak hála. 

21 éves az SMS 


Pontosan 21 évvel ezelőtt 
küldték el az első szöveges 
üzenetet. 


1992 december 3-án küldték el a világ első 
SMS-ét. A "Boldog Karácsonyt" kívánó üze- 
net elküldése óta jelentősen átformálódott a 
mobiltelefonos kommunikáció, a felhasználók 
napjainkban már inkább internetes szolgálta- 
tásokon keresztül kommunikálnak. A fontos 
mérföldkő ugyanakkor örökre nyomot hagyott 
a nyelvben. A felhasználók ugyanis mostaná- 
ban jelentősen lerövidítve küldik el barátaik 
számára az általuk elmondani kívánt történést, 
hiszen 160 karakterben nem lehet hosszabb 
regényeket írni. 


Ironikus, hogy ezt a technológiai vívmányt elő- 
ször nem is vették túl komolyan, a szolgáltatók 
afféle mellékesként kívánták tartani, az igazi 
üzletet akkor még a telefonálásban látták. Per- 
sze azt nem tudjuk megmondani, hogy mit hoz 
a jövő, de az biztos, hogy az SMS-hez hason- 
ló, az emberek mindennapjait megváltoztató 
szolgáltatás nem mindennap mutatkozik be a 
nagyközönség számára. 


5. OLDAL 


2013. DECEMBER 20., PÉNTEK 


2014 a táblagépek éve lesz 


Elképesztő népszerűségnek örvendenek a táblagé- 
pek. 


A Canalys elemző cég szerint a jövő év egyértelműen 

a táblagépekről fog szólni, a 2010 óta sikert sikerre 
halmozó eszközökből ugyanis egymagukban annyi talál 
majd gazdára mint asztali PC-ből és laptopból összesen. 


HÍREK 


Ez számszerűsítve 98 millió asztali eszközt, 192 millió 
notebookot és 285 millió táblagépet jelent. Az eladott 
tabletek 3090-a Apple eszköz lesz, 6590-uk pedig And- 
roidot futtat majd, 590-ot pedig a Windows rendszerű 
gépek birtokolnak majd. 


A növekedés természetesen nem áll meg, 2017-re már 
396 millió eladott tabletet jósolnak az elemzők, ezen 
készülékeket pedig leginkább PC vagy laptop helyére 
veszik majd, így ezen eszközök népszerűsége várhatóan 
tovább csökken. 


Az online játékosokat is megfigyelte az NSA 


Napvilágra került, hogy az online játékosok között is kémkedtek az NSA alkalmazottai. 


Tovább folytatódik az NSA körüli botrány, a Guardian ugyanis újabb információkat 
hozott nyilvánosságra a nemzetbiztonsági hivatalról. A legújabb adatok szerint az 
online játékosok sem voltak biztonságban, az NSA ugyanis több népszerű szol- 
gáltatásban is valódi ügynökökkel keresgéltek a terroristák után. 


Főképp az Xbox Live-ban nyomoztak de népszerű volt még a World of Warc- 
raft és a Second Life is. Az még egyelőre nem tisztázott, hogy erre miért 

volt szükség, de valószínű, hogy arra gondoltak, hogy a "valódi" csatornáktól 
eltűnve a virtuális térben fognak majd tárgyalni a bűnözők. Arról még nincs 
információ, hogy hány potenciális terroristát sikerült így elkapniuk, remélhető- 


leg hamarosan ezt is megtudjuk. 

Utólag fokuszálható kamerán dolgozik az Apple 


A kaliforniai vállalat szabadalmával nem okozna problémát, ha rosszul fokuszálunk egy képet. 


2011-ben mutatkozott be a Lytro kamera, melynek külön- 
legessége, hogy a vele készített képeket utólag, a számí- 
tógépünk képernyőjén is fokuszálhatjuk. Az Apple-nek is 
megtetszett a megoldás, legújabb szabadalmuk ugyanis 
egy ilyen elven működő kamerát ír le. 


A kaliforniai vállalat által beadott szabadalom nem rejti 
véka alá, hogy a megoldás a Lytro-tól származik, ám állítá- 
suk szerint még meg kell találniuk a megfelelő megoldást a 
tökéletes felhasználás érdekében. Jelenleg ugyanis csak kis 
felbontású képek készíthetőek ebben az üzemmódban, az 
Apple pedig azt szeretné, hogy legyen egy külön fix fókusz- 
szal, ám nagy felbontásban készült mód is. 


Ha 2014-es iPhone 6-ban hem is, a 2015-ös iPhone modell- 
ben már elképzelhető, hogy megjelenik ez a megoldás. Az 
biztos, hogy sok éjszakai bulifotót mentene meg az enyé- 


szettől, ha nem kellene a hibás fókusz miatt törölni a képet. 


2017-re eltűnhetnek a 
butatelefonok 


4 éven belül az összes eladott készülék 8299-ka 
már okosmobil lesz. 


Az elmúlt néhány év során folyamatosan növekedett 
az okostelefonok népszerűsége. Ahogy az emberek 
megismerték az új készülékek többlet funkcióit, 
folyamatosan vált egyre kézenfekvőbbé az eddigi 
mobiltelefonjuk lecserélése. 2013-ban az összes 
eladott telefon körülbelül 6090-a okoskészülék, az 
NPD DisplaySearch szerint ez az arány 2017-re elér- 
heti a 8290-ot. 


Az igazi sikert Kína hozhatja meg, az ország lakos- 
ságának körében már most elképesztő népszerű- 
ségnek örvendenek az olyan modellek mint az Apple 
iPhone vagy a Huawei és ZTE modellek. A verseny 
természetesen tovább folytatódik, a piacot várha- 
tóan mindennél nagyobb mértékben önti majd el az 
olcsó készülékek tömkelege, így néhány éven belül 

bárki számára teljesen elérhetővé 
válik egy belépőkategóriás 
okostelefon. 

Tudtodon kívül is 
megfigyelhet az FBI 


Akár úgy is "körbenézhetnek" a kamerával, hogy 
nem villan fel a jelzőlámpa. 


Abban eddig is biztosak lehettünk, hogyha egy titkosz- 
szolgálat szeretne rólunk megtudni valamit, azt bizony 
meg fogja, függetlenül attól, hogy mi mennyire igyek- 
szünk ezt eltitkolni. A The Washington Post beszá- 
molója szerint ugyanakkor az FBI olyan szinten képes 
kifigyelni a célszemélyt, hogy akár a webkamerájuk 
képébe is belesnek anélkül, hogy a gépén felvillanna az 
erre figyelmeztető lámpa. 


Marus Thomas az FBI technikai részlegének vezetője 
szerint ugyanakkor ezt csak terrorista gyanús ese- 

tekben csinálják, átlagfelhasználókat nem követnek 
ilyesmivel. Az általuk használt szoftver egyébként 
képes nyomtalanul letölteni fájlokat az 
eszközökről és azt minden jel nélkül 
el is tudja juttatni az FBI 
szervereire. 

2014-ben jön a megfordítható USB 


A jövőre érkező USB az Apple Lightning csatlakozójára fog 


hasonlítani. 


Bizonyára mindenkivel előfordult, hogy az USB portba nagy 

erővel próbálta bedugni a pendrive-ját ám több alkalommal sem 

járt sikerrel. Ilyenkor jellemzően megtörténik a kínos felismerés, hogy 
bizony rossz oldallal próbálkoztunk. Ez hamarosan véget érhet, a 2014- 
ben piacra kerülő Type-C típusú USB kiadás ugyanis az Apple Lightning 


csatlakozójához hasonlóan megfordítható lesz. 


Az új megoldás hátránya, hogy az USB 3.0-ával ellentétben nem lesz kompatibilis elődjével, azaz 


mindenkinek átalakítót kell majd vásárolnia. 


HÍREK 

Óriási összeget költ reklámra a Samsung 


2013-ban Norvégia éves GDP-jét költötték el marketing célokra. 


Kétségtelen, hogy a 2008-as válság után valamelyest 
vissza kellett fogni a gyeplőt a reklámiparban, a na- 
gyobb vállalatok ugyanis nem költötték minden pén- 
züket a termékeik népszerűsítésére. Úgy néz ki, hogy a 
Samsung már túl van a problémákon, 2013-ban ugyanis 
14 milliárd dollárt költöttek marketingre, ez az összeg 
pedig nagyobb mint Norvégia éves GDP-je. A hatalmas 
pénzmennyiségnek viszont nagyon nagy szerepe volt 
abban, hogy a dél-koreai vállalat ma gyakorlatilag uralja 
a mobiltelefon piacot és a táblagépek között is előkelő 
helyen áll, a szórakoztatóelektronikáról nem is beszél- 
ve. 

A márkanevük ugyanakkor mostanáig sem éri el az 
Apple ismertségét és népszerűségét, a kaliforniai vál- 
lalatnak például a bevételei mindössze 0,690-át kellett 
marketing célokra fordítani, az ő termékeiket ugyanis 
reklám nélkül is felhasználók milliói vásárolják. 

2 milliónál jár az Xbox One 


A Microsoft szerint rekord az eredmény, a Sony viszont még így is előrébb jár. 


Kevesebb mint 3 hét, mindössze 18 nap kellett a kétmillio- 
modik Xbox One értékesítéséhez, ez azt jelenti, hogy körül- 
belül napi 100 ezer darab talált gazdára az újdonságból. Az 
örömhírt maga a Microsoft jelentette be, szerintük ezzel 
rekordgyanús eladást értek el. A helyzet azért nem ennyi- 
re rózsás, a Playstation 4 például már átlépte a 2.1 milliós 
számotis, így ha rekordról nem is, de egy korrekt, dicséretes 
eredményről azért mindenképpen beszélhetünk. 


Az biztos, hogy rendkívül szoros karácsonyi szezonra készül- 
hetünk, a két konzol ugyanis olyannyira fej-fej mellett halad, 
hogy egy nagyobb akció akár meg is fordíthatja az állást az 
egyes országokban. 


A Sony már 2.1 millió Playstation 


HÍREK 


4-et adott el 


A Playstation 4 nemzetközi eladásai meghaladták a 2,1 millió darabot, miután az új konzol Európában, Auszt- 


ráliában és Latin Amerikában is piacra került. 


Már december első napján túllépett a 2,1 millió példá- 
nyon a PS4" konzol. Ez a példányszám tartalmazza a 
november 29-én Európában és Ausztráliában eladott 
700 ezer darabot is. 


A PS4" november 15-én jelent meg az Egyesült Álla- 
mokban és Kanadában, majd november 29-én Európá- 
ban, Ausztráliában és Latin Amerikában - jelenleg pedig 
32 országban kapható. 


A játékkonzol magyarországi bemutatásának napja 
várhatóan december 13. A játékosok először az Allee 
bevásárlóközpontban található 576 boltban találkoz- 
hatnak majd a PS47-el, a december 12-én megtartott 
éjféli nyitvatartás során. Az eseményre csak a konzolt 
előrendelő első 300 kiválasztott kap meghívást. A 
cosplay versennyel és egyéb programokkal színesített 
bemutatón több mint 200 játékos pedig már át is vehe- 
ti új konzolját. 


"A PS4"-é a Sony PlayStation történetének legsikere- 
sebb Észak-Amerikai bemutatkozása, melyet hasonló 
siker követ a többi kontinensen" - emelte ki Andrew 
House, a Sony Computer Entertainment Inc. elnök-ve- 
zérigazgatója. 


A szakember hozzátette, hogy már előrendelésekben 
sokkal több készülék fogyott el, mint amennyit a Sony 
jelenleg szállítani képes, de a cég mindent megtesz 
azért, hogy karácsonyra elég konzol kerüljön a boltokba. 

"Rendkívül hálásak vagyunk a PlayStation rajongóknak 
az újra és újra megmutatott végtelen szeretetükért és 
támogatásukért" - tette hozzá Andrew House. 


A rajongást egyébként mindennél jobban mutatja, hogy 
az újdonsült PS4" tulajdonosok a néhány nap alatt már 
több mint 6,5 millió képernyőfelvételt osztottak meg a 
Facebookon, a Twitteren, a Ustreamen és a Twitchen, 
ami annak köszönhető, hogy az új vezeték nélküli PS4" 
kontroller egyetlen "Share" gomb lenyomásával lehető- 
vé teszi a játékmenet megosztását. 

A karácsonyi nyereményjáték részletei: 
Gyűjtsd össze a számjegyeket, rakd össze, és az így kapott számra küldd el SMS- 
ben; hogy , Táblamagazin" és nyerj Concorde TAB SLIM készüléket karácsonyra! 
A számokat naponta más-más magazinban rejtjük el! 


A DECEMBER 22., 23:59-IG BEÉRKEZETT SMS-ek között 23-án sorsoljuk ki a tabletet 
a Concorde Magyarország jóvoltából, melyről a nyertest telefonon értesítjük! 

Exkluzív teszt: Cube 3D nyomtató - 
készíts tárgyakat otthon! 


Egyesek szerint a 3D nyomtatók lesznek a XXI. század ipari forradalmá- 
nak beindítói, mások szerint pedig a tárgyak ilyen módon való készítése 
csak egyszerű úri hobbi lesz a jövőben. Egy biztos: a viselhető kütyük 
mellett a következő évekre a legizgalmasabb témát a 3D nyomtatás je- 
lenti, melynek az első, otthoni felhasználásra készült képviselőjét et az 
elsők között volt szerencsénk kipróbálni a CHS jóvoltából. 


Pár héttel ezelőtt, amikor meg- 
csörrent az email fiókom és a 3D 
nyomtató teszt ügyében felvették 
velünk a kapcsolatot, máris egy 
ötletcunami indult a szerkesztő- 
ségben azzal kapcsolatban hogy 
mit nyomtassunk majd az eszköz- 
zel. , Nyomtassunk 3D nyomtatót!" 
- gondoltuk egyből, hogy ezzel 
máris felállítsuk az első önmagát 
reprodukáló drónhadsereget és 
beindítsuk az utolsó, de annál 
inkább grandiózus támadást Föl- 
dünk természetes ökoszisztémája 
ellen. A híradásokból már hallott 

művégtagoktól kezdve az éksze- 
rekig aztán sok ötlet elhangzott a 
beszélgetésen, melyet csak azzal 
zártunk, hogy várjuk meg a kütyüt 
és próbáljuk ki. 


Körbejárva 

, Mekkora lehet egy otthoni fel- 
használásra szánt 3D nyomtató?" 

, Belefér a kocsiba?" - kérdeztem a 
CHS-esektől, lévén még életemben 
nem láttam ilyet se közelről, se 
messziről. , Egy normál nyomtató 
méretet képzelj el" - kaptam a 
választ és tényleg: a Cube csoma- 


golással és anélkül sem haladja 
meg egy átlagos lézernyomtató 
méreteit. Súlyban sem mondható 
nehéznek: a 26 x 26 x 34 centis 
dimenziói mellett mindössze 4,3 
kilogrammot nyom a kicsike, mely 
érték a dobozzal, tartozékokkal és 
a vele járó kazettával együtt 8,3 
kg-ra szökik. 


A 3D Systems Inc. cég Cube 3D 
nyomtatója tengerentúlról, egé- 
szen pontosan az Egyesült Álla- 
mokból származik, már persze ami 
a forgalmazást illeti. A gyártás 
minden bizonnyal ezúttal is Kí- 
nában történik, melyet sajnos a 
hozzánk eljutott kályhaezüst-szür- 
ke színben pompázó készülék 
külső burkolatának összeszerelése 
is hűen tükröz. Itt-ott illesztési 
hibák, nem túl igényes anyaghasz- 
nálat, körülbelül ez volt az első 
benyomásunk a készülék kibontá- 
sát követően (szerk. megjegyzés: 
ha már amerikai a gyártó, akkor az 
elmúlt évek során megtanulhatta 
volna, hogy egy terméknek nem 
csak jónak kell lennie, hanem szexí- 
nek design-osnak is). 


A pakk, amit kaptunk, magából a 
nyomtatóból, a hozzá járó, vi- 
szonylag nagyméretű kazettából, 
az üveglapból, az üveglapra a 
nyomtatás előtt felhelyezendő 
ragasztóból, a hálózati és az USB 
kábelből és egy pendrive-ból állt. 
Ez utóbbi arra szolgált, hogy a 
gépet ne kelljen feltétlenül PC-hez, 
vagy Mac-hez dugdosni, hanem di- 
rekt, a pendrive-ról tudjunk nyom- 
tatni tárgyakat. Az USB-n való 
csatlakoztatásra nemcsak emiatt 
nem volt szükség: a Cube 3D Wifin 
keresztül is képes feladatokat 
fogadni, ami persze tudván, hogy 

egyes 3D modellek fájljai elérhetik a 
több tíz megabájtot is, nem biztos, 

hogy a leggyorsabb módja az adat- 

átvitelnek. 


Az első feladatok 

Az első lépésben azért a www. 
cubify.com oldalon érdemes re- 
gisztrálni a terméket és letölteni a 
hozzá való szoftvert is a gépre. A 
Cube szoftverével sti kiterjesztésű 
fájlokat tudunk megnyitni, módosí- 
tani, átméretezni, forgatni, majd a 
nyomtatónak szükséges .cube for- 
mátumban elmenteni ahhoz, hogy 
készen álljunk a nyomtatásra. 


A szoftver egy négyzetrácsos 
alapon engedi láttatni, nagyítani, 
kicsinyíteni az általunk kiínyomta- 
tandó tárgyakat úgy, hogy meg is 
mondja nekünk, hogy annak nyom- 
tatási ideje várhatóan mennyi lesz. 
Itt ért minket a sokadik meglepetés 
a tesztkor: a képen látható, kb 11x 
11 centis szívecske valamivel több 
mint 8 óra nyomtatás után készül 
el. A belátható időn belül - értsd kb 
1 óra alatt - elkészíthető darabok 
tehát mindenképpen kicsik kellenek 
hogy legyenek: egy mini karácsony- 
fa belefért a 60 perces keretbe, egy 
bástya sakkfigura másfél óra alatt 
jön ki a gépből, egy kisvonathoz, 
vagy egy teháspohárhoz pedig 3 
órát kellett várnunk. 


, Ennyi idő alatt fából is kifara- 

gom ezeket" - hangzott el ekkor 

a mondat a szeriben, melynek 
azért - valljuk be őszintén - van 
némi igazságtartalma. Még mielőtt 
azonban nekiestünk volna a nyom- 
tatásnak, a nyomtató összerakása 

volt a feladat, mely kissé komplikál- 
tabbnak tűnt annál, mint amilyen is 
valójában. A használatba vételhez 
alapvetően arra van szükség, hogy a 
géphez tartozó kazettát - amiben a 
folyékony műanyag leledzik - be- 
rakjuk, majd az abból kijövő csövet 
a nyomtatófejbe dugjuk. Ez egy 
kicsit - lévén a fotókon is jól látszik, 
hogy ez a cső a szerkezeten kívül 
megy - maszeknak tűnik elsőre, de 
alapvetően gyorsan elsajátítható. 
Ezt követően az üvegtálcát kell 
elhelyeznünk, erre fog nyomtatni 

a nyomtató. Az üvegtálca és a fej 
távolságát kell ezután bekalibrálni 

a monokróm érintőkijelzőn. Ezen 
keresztül tudunk kommunikálni a 
kütyüvel, ha az éppen nincs semmi- 
lyen más géphez kötve: az itt meg- 
jelenő instrukciók alapján tudjuk 
installálni a kazettát is, illetve innen 
tudjuk kiválasztani a pendrive-ról 
való nyomtatandó fájt is. 


Nyomtatás előtt az üveglapra a 
nyomtatóhoz mellékelt, később 
külön is megvásárolható , CubeS- 
tick" spéci ragasztót kell felhorda- 
nunk, hogy a nyomtatófej a gyártás 
közben ne mozdítsa el az alapról 

a tárgyat. A ragasztó miatt aztán 
tárgya válogatja, hogy milyen nehéz 
eltávolítani a kész tárgyat, a tömör 
alapú tárgyaknál nekünk volt, hogy 
kés kellett az elkészült művel levé- 
teléhez. A nem tömör alapú tárgyak 
nyomtatásánál a gép egy háló-szerű 
alapot nyomtat az egységek alá, 
ezeknél viszonylag könnyebb az 
eltávolítás 


Ha ezzel megvagyunk, akkor a 
megfelelő fájlra kattintva már el is 
kezdődhet életünk első tárgyának 
kinyomtatása. 


Az élmény 

Leginkább kézenfekvő megoldás- 
ként mi a cubify.com-ról letöltött 
terveket, fájlokat - amik gyakorlati- 
lag egy-egy tárgy 3 dimenziós tervei 
- egy pendrive-ra pakoltuk, és az 
eszközön található USB porton ke- 
resztül kezdtük meg a teszt nyom- 
tatásokat. Az érintőkijelzőn meg- 


jelenő angol menün első lépésben 

a Print és Settings menüpont közül 
lehet tippelni, hogy melyiket kell 
megnyomni ahhoz, hogy a pendrive 
tartalmát látni tudjuk, itt egy érin- 
tés és máris elkezdődik a folyamat. 
A gép először elkezdi melegíteni, ol- 
vasztani a kazettában lévő műanya- 
got, majd 2-3 perc gondolkodás után 
megemeli az üvegtálcát és elkezd 
dolgozni. Tesztünk során tapasztal- 
tunk pozitívat és negatívat is: egy 
több mint három órán át nyomta- 
tott teáscsésze például olyannyira 
nem sikerült jól, hogy a pohárba 
öntött víz azonnal kifolyt az alján. 

A 12 ezer Ft-os kazetta árát figye- 
lembe véve 300 Ft-ért kinyomtatott 
bástya sakkbábu azonban igen- 
csak részletesre sikerült, ahogyan 

a szalvétatartó, vagy a kisvonat is 
(állítólag vannak már olyan nyom- 
tatók amúgy, melyek az elrontott 
tárgyakat vissza tudják olvasztani 
és belőlük újabbak készíthetők, 

ami már csak azért sem hülye ötlet, 
mert a Cube 3D áramszünet esetén 
nem folytatja a munkát, hanem 
kárba veszik a félkész darab). 


Az elkészült tárgyak többsége 
nagyon egyben van, megfelelő 
keménységűek és szilárdságúak. Ez 
utóbbit illetően a nyomtatási folya- 
mat során alapvetően a gép ürege- 
sen készíti el a tárgyak többségét, 
de annak érdekében, hogy például 
ne legyenek összeroppanthatók 

az egyes remekművek, az üreges 
belsőt általában , keresztidomok- 
kal" erősíti meg. Így legyen az egy 
kisvonat, vagy egy nagyobb térfo- 
gatú, de alapvetően üreges belsejű 
tárgya, azt sem a lentről felfelé épí- 
tett műanyag szálak mentén nem 
tudjuk eltörni, sem pedig nyomással 
összeroppantani. 

Nyomtatás közben amúgy egy 30 
nm-es helyiséget 10-20 perc alatt 
eláraszthat a folyékony műanyag 
szaga, emellett csendesnek sem 
mondható a készülék: a szerkesz- 
tőségben egy átnyomtatott nap 
után a kollégák már imádkoztak, 
hogy hagyjuk abba a , gyártást". 
Ablaknyitás után kezd egyébként a 
gép porszívó-szerű hangokat adni: 
nyilván a belső hőmérséklet érzé- 
kelő ilyenkor bejelez, hogy hidegebb 
a külső hőmérséklet és intenzí- 
vebben kell melegednie a gépnek 

a műanyag megolvasztásához. 
Szerencsére ez a nyomtatás ered- 
ményében különösebb változásokat 
nem eredményez, mindenesetre így 
két választásunk marad: a hidegebb 
évszakokban preferált csukott ablak 
és az ezzel járó égett műanyag 
szag, vagy a nyitott ablak és a hi- 
deg, szag nélkül, porszívóhanggal. 


Mire jó? 


Napjaink instant világában sokszor 
már az is kuriózumnak számít, hogy 
ha valaki egyáltalán tud és hajlandó 
tárgyakat készíteni, akár több előre 
elkészített alkatrészt felhasznál- 
va, vagy esetleg fából. Éppen ezért 
úgy döntöttem, hogy a Cube 3D-t 
beviszem a suliba is, ahol tanítok, 
hogy a 13-osoknak és 7-eseknek - 
annak a generációnak, aki már a 3D 
nyomtatók világában fog felnőni 

- megmutassam a készüléket és 
együtt ötleteljünk, hogy ez a készü- 
lék, illetve pár év múlva az egyszer- 
re többféle anyagot és színt kezelni 
tudó utódok mire lesznek jók. A 
jelenlegi, otthoni felhasználásra 
tervezett Cube 3D felhasználását 
illetően az evőeszközök, legókoc- 
kák, mobiltelefon hátlapok, illetve 
speciális design gombok, ruházat 

kellékek nyomtatására találták a 
legjobbnak, a későbbi - okos 3D 
nyomtatós - változatokat pedig pár 
év múlva akár a gépjármű alkat- 
részgyártásban, orvoslásban, ruhák 
készítésében is lehetőségként látják 
a fiatalok. A tanár kollégák között 
volt, aki agyermekek három dimen- 
ziós látását, térérzékelését féltette 
a technológiától: nekik a programot 
megmutatva azt hiszem sikerült 
szemléltetnem azt, hogy ezt a szá- 
mítógépes 3D tervezés lehetősége 
egyeseknél még fejleszteni is fogja. 
Ott pedig, ahol majd a gyerek csak 
letölt majd egy játék, vagy bármi- 
lyen tárgy tervét és egyszerűen 
csak berakja a nyomtatóba, a szülők 
felelőssége marad továbbra is ennek 
a kontrollja, ahogyan a kézzel ké- 
szített tárgyak, vagy később akár a 
3D nyomtatott eszközök színezése, 
egyedire szabása is adhat apropót, 
lehetőséget a kézműves kreativi- 
tásnak. 


Anyagok és színek 

A Cube 3D-hez körülbelül 12.000 
Ft-ért vásárolható kazetták jelen- 
leg kék, magenta, neonzöld, ezüst, 
lila és sima zöld színben kaphatók, 
és egyszerre csak egy színt képes 
használni, tehát csak egy színű 
tárgyak készíthetők vele. Furcsának 
tartom, hogy pont a fehér szín nem 
szerepel a vásárolható kellékanya- 
gok között: a testreszabás és az 
elkészített tárgyak színezése miatt 
nem lenne rossz ötlet talán a kíná- 
latba belevenni. 


Nemcsak színben, hanem anyag- 
ban is több féle kazetta létezik: az 
általunk is használt PLA, illetve egy 
úgynevezett ABS anyag is kapható, 
ez utóbbi állítólag puhább, rugal- 
masabb műanyag, és a PLA-val 
szemben az ebből készült tárgyak 
nem olvadnak meg például egy nyári 
napon az autó szélvédője mögött 
hagyva őket. A fájlok, amikben a 
tárgyak tervei vannak tartalmazzák 
az anyagra vonatkozó információkat 
is, így nem fordulhat elő az, hogy 
egy ABS anyagra tervezett tár- 

gyat elkezd nyomtatni a nyomtató 


úgy, hogy közben PLA kazetta van 
benne, erre egy , Invalid material" 
felirattal figyelmeztet minket a gép 
a kijelzőn. 


A mellékelt szoftver ugyan egy- 
szerű, a már említett módon tud 

stl fájlokat megnyitni és .cube-ba 
nyomtatható végformátumba 
exportálni, további előnye viszont 
az, hogy már meglévő, Archicad-ből 
exportált 3D-s tervek stl export 
fájljait is tudja ugyanígy kezelni, 
ezáltal akár holnaptól alkalmas arra, 
hogy épület-, vagy egyéb építészeti 
maketteket állítsunk elő a géppel. A 
jelenlegi funkciók, lehetőségek kö- 
zött talán ebben van a legnagyobb 
fantázia a mindennapi használatot 
illetően. 


Verdikt 

A napokon belül a boltok polcaira 
kerülő Cube 3D 350.000 Ft körüli 
bruttó végfelhasználói áron lesz 
kapható, ezért az árért egy olyan 
otthoni 3D nyomtatót kapunk, mely 
igencsak jól elindíthatja a fantázián- 
kat a technológia jövőbeni lehetősé- 
geivel kapcsolatban Egyszerre több 
szín, anyag használata, gyorsabb 
nyomtatási idő, talán ezek azok 

a funkciók, melyeket telhetetlen 
kütyümániákusként, hiányolhatunk 
a Cube-ból, melyek vélhetően a kö- 
vetkező években megjelennek majd 
az otthoni termékek szolgáltatásai 
között. (update: a Cube nagytestvé- 
reinél már elérhetők ezek a funkciók 
is - Cube X, Cube X Duo, Cube X Trio, 
sőt a gyártó már embernagyságú 
modellek kinyomtatására szolgáló 
gépeket is készít). Addig viszont a 
bevezetőben említett ipari forra- 
dalom vs. úri hóbort között valahol 
félúton érezzük magunkat. De lega- 
lább elindultunk... 


Ár/Érté:: dák 
Ergonómia $iXixk 
Design: kkkkk 


Jó vétel 
809 

Teszt : LG G2- Kisebb név, több tudás 


Leteszteltük az LG Optimus G utódját, a dél-koreai vállalat által már csak 


G2-nek hívott készüléket. 


Az Optimus nevet elhagyva simán 
csak 62-ként dobta piacra az Opti- 
mus G utódját az LG. Az újdonság 
elődjénél nagyobb kijelzővel és 
erősebb hardverrel rendelkezik, 
extraként pedig a hátulra helye- 
zett gombokkal igyekszik feltűnést 
kelteni. 


Csomagolás 

Egy letisztult, G2 feliratokkal bősé- 
gesen tarkított dobozban érkezett 
a tesztkészülék. A mai csomagolási 
szokásoknak megfelelően legfelül 

a telefon foglalt helyet, alá pedig a 
tartozékokat helyezték el. Itt talál- 
juk tehát a töltőfejet és a microuSB 
kábelt, a használati útmutatót illet- 
ve az előrecsomagolt fülhallgatók- 
nál sokkal jobb minőségű OuadBeat 
2 névre keresztelt headsetet is. 


Külső 

Nehéz különlegességet alkotni, 

ha a telefonnak egy képernyőről 
kell szólnia. Nem meglepő, hogy 

az igazi extra hátul található, a 13 
megapixeles, LED villanóval megtá- 
mogatott kamera alá került ugyanis 

a hangerőállító- és a feloldógomb. 
Utóbbi kerete megvilágított, sok 
funkciója nincs, de kétségtelen, 
hogy jól néz ki. 


A fényes, csúszós felületű hátlapon 
még az LG logót, a szabványok- 
nak való megfelelőségeket igazoló 
jelzéseket és a dél-koreai gyártást 
igazoló feliratot is megtaláljuk. 
Bizony, nem minden Kínában készül. 
Az alsó térfélre került a microuSB 
csatlakozója, a hangszóró és a tele- 
fonáláshoz használt mikrofon is, a 
videózáskor igénybe vett párja felül 
kapott helyet. 


Szemfülesek az infraportot is fel- 
fedezhetik, a Samsung és a Sony 
modelljeihez hasonlóan a 62-vel is 
irányíthatjuk a kütyüinket. Mivel a 
hátlap nem leszedhető, a microSIM 
foglalat a bal felső sarokban kapott 
helyet, az Apple eszközeihez ha- 
sonlóan ennek a fedelét egy tűvel 
tudjuk kivenni. Jót mosolyogtam, 
mivel a csomagban található tű egy 
G feliratot formáz. Hiába, így kell 
márkát építeni. 


Kamera gombot sajnálatos módon 
nem találunk a telefonon, vélemé- 
nyem szerint egy ennyire komoly 
multimédiás készüléknél ez komoly 
hiba. Szerencsére hamar elfeledteti 
velünk ezt a kínos bakit az előlap, il- 
letve, hogy pontosabb legyek, az itt 
található kijelző. Az 5,27-es, FullHD 
felbontású, TrueHD IPS-4 technoló- 
giával megáldott képernyőt Gorilla 
Glass 2 védi, mégpedig jó indokkal, a 
kép ugyanis vitán felül gyönyörű. 


A betekintési szög az IPS tech- 
nológia miatt rendkívül széles, 
a tükröződéseknek pedig búcsút 

mondhatunk, a telefon napfényben 
is kiválóan olvasható. A kompakt 
méret oltárán "feláldozták" az 
oldalsó keretet is, az alig 2 mm-es 
káva igen impozáns megjelenést 
biztosít a 62 számára. A felső tér- 
félen, a 2,! megapixeles kamera és a 
közelségérzékelő mellett az értesí- 
tési LED is helyet kapott, utóbbi az 
eseményeknek megfelelően pedig 
különböző színekben is pompáz- 
hat. Természetesen nem maradt 

le a beszélgetésekhez használatos 
hangszóró sem, a hangminősége 
megfelelő hívások során kiválóan 
hallható volt a másik fél, de rám 
sem panaszkodott senki. Mivel a 
telefon nélkülözi a fizikai Android 
gombokat - lévén azok virtuális 
formában, a képernyő alján jelennek 
meg - ezért alulra az LG logó került. 


Szofver 

Az első bekapcsolás utáni beállítá- 
sokon végigérve egy klasszikus, jól 
kivehetően LG felület néz velünk 
farkasszemet. Az alaposan mó- 
dosított Android 4.2.2 Jelly Bean 
villámgyorsan teszi a dolgát, ez nem 
is csoda, a működtetéséről ugyanis 
egy négymagos, 2,26 GHz-es pro- 
cesszor és 2 GB RAM gondoskodik. 
Ez utóbbiból mondjuk rendesen 
lefoglal a különleges felület és a 
funkciók tömkelege, első indítás 
után, nulla applikációt futtatva is 
971 MB-ot jelzett foglaltnak a gyári 
feladatkezelő. Nem volt tehát buta 
ötlet ekkora memória beépítése, 
alkalmazásokból ugyanis kapunk 
bőséggel. 

Van dokumentumolvasó a Pola- 

ris Viewer 5 képében, segélyhí- 

vó program Safety Care néven, 
adatmentésre pedig az LG Backup 
használható. Ironikus, de szótárból 
kettőt is találunk, a Ouick Translator 
képes a lefotózott képet lefordítani 
számunkra, míg a hagyományos 
feladatokat a "Szótár" látja el, ám 
egyik sem tud magyarul. 


Közösségi életünket a Life Sguare 
gyűjti, ha pedig megcsömörlöttünk 
a telefon használata közben, akkor a 
Video Guide nevű, videókkal operáló 
használati útmutató siet a segítsé- 
günkre. Szoftvereket a Play áruház 
mellett a SmartWorld-ből szerez- 
hetünk be, igaz az LG applikációja 
hazánkban bajosan használható. 

A Sony készülékeknél már megis- 
mert minialkalmazások itt is helyet 
kaptak, az LG által csak OSlide-ként 
nevezett megoldás lényege, hogy a 
többi program fölé is kerülhet appli- 
káció, ilyenkor villámgyorsan elér- 
hetjük a böngészőt, az üzeneteket, 
a fájlkezelőt vagy más, a cég által 
előretelepített szoftvert. 


Sajnos a japán vállalattal ellentét- 
ben az LG telefonjaira nem tölthe- 
tünk le újabb minialkalmazásokat. 
Jegyzeteket akár a képernyőnkre 

is készíthetünk, erre a Ouick Me- 
mo-val van lehetőség. A repertoár- 
ból nem maradtak ki a gyári Google 
programok sem, így minden, már 
jól ismert androidos alkalmazást 
megtalálunk a Go0gle--tól kezdve a 
Chrome böngészőig. 


Speciális szolgáltatások 

Egy telefont nem csak az alkalma- 
zásai tehetnek felhasználóbaráttá, 
ehhez sokszor szükség van vala- 
mi pluszra, jelen esetben néhány 
speciális szolgáltatásra. Ezek közzé 
tartozik például a Vendég Üzem- 
mód is, ilyenkor beállíthatjuk, hogy 
a feloldás fajtájának megfelelően 
szabad kezet kapunk-e vagy csak 
az előre beállított programokhoz 
férhetünk hozzá. Van intelligens 
képernyőnk is, ilyenklor addig nem 
alszik el a megjelenítő, amíg a tele- 
fon a szemünket érzékeli. 

Mm [ E Vendég üzemmód 
Adat 


Vendég üzemmód használata 

Az üzemmód bekapcsolása annak 

érdekében, hogy megtekinthesse azelőre — [] 
kiválasztott alkalmazásokat egy különálló 
kiindulási képernyői 


Minta beállítása 


A(z) Vendég üzemmód képernyőjének 
feloldásához minta rajzolása 


Alkalmazás beállítása 


Hasonló funkciót lát el az Intelligens 
videó is, itt megáll a videó, ha elfor- 
dítjuk a fejünket. Megadhatjuk az 
értesítési LED funkcióit is, így nem 
villog olyan eseményekre, amiket 
mi nem szeretnénk. Általánosan 
elmondható, hogy rengeteg beállítá- 
si képességgel rendelkezik a telefon, 
engem meglepett, hogy a betűmé- 
ret mellett a betűtípus is változtat- 
ható, de azt is megadhatjuk, hogy 
milyen sorrendben helyezkedjenek 
el az androidos érintőgombok. Meg- 
szabhatjuk továbbá, hogy milyen 
effektel kapcsolódjon ki a képernyő, 
de az sem akadály, ha a funkciók 
közötti váltás során tapasztalható 
animáción változtatnánk. Kötele- 
zővé tenném a kopogtatás funkciót 
is, ilyenkor ugyanis elég két kopp 

a képernyőre és az azonnal fel is 
éled, nem kell a hátoldalon található 
gombokkal babrálnunk. 


Multimédia 

A megapixel őrületből az LG sem 
akart kimaradni, a G2-ben igy már a 
fentebb is említett 13 megapixeles 
egység került. Az elkészült művek 
minőségével alapvetően elége- 

dett vagyok, nagy problémám volt 
viszont, hogy túl sok a képzaj, Így 
sötétebb helyeken már a részletek is 
elvesznek, nappal viszont megfelelő 
a minőség. 


A problémát tömérdek beállítási 
lehetőséggel próbálták orvosolni, 
kapunk HDR, sport és sorozatfel- 
vételi lehetőséget is, de a legjobb 
pillanat kiválasztása és a képen lévő 
zavaró elemek eltüntetése sem aka- 
dály. Legtöbbet minden bizonnyal 

az intelligens automata üzemmódot 
fogjuk használni, ilyenkor a készü- 
lék maga dönt a helyes beállításról. 
Akinek ez túlságosan is kevés az 
normál üzemmód alatt számtalan 
opciót megváltoztathat, a fehé- 
regyensúlyon át a fényerőig. 


Videofelvételre is lehetőségünk van, 
a FullőHD felbontású anyagokat pe- 
dig a Videószerkesztővel állíthatjuk 
össze egy egész, 720p felbontású 
filmecskévé. A kreativitásnak a me- 
mória szab határokat, a G2 ugyanis 
nem bővíthető így be kell érnünk a 
16 GB-os memóriával. Szerencsére 
egy 32 GB-os kiadás is elérhető, 
hozzám sajnos nem az került. A 

kép mellett a zene is hangsúlyos a 
készülékben, a gyári zenelejátszó jól 
felszerelt, beállíthatjuk az egualizert 
is, illetve arra is lehetőség van, hogy 
az előre beállított online tárhelyünk- 
ről - alapesetben ez a DropBox- 
szinkronizálja a zenéket a készülék. 


A stílus automatikusan több funkciótis 
! szabályoz annak érdekében, hogy . 
sen könnyen és gyorsan 
elkészíteni egy videót, 


A projekt 


létrehozásához 
koppintson 


A gyári OuadBeat 2 névre keresztelt 
fejhallgatóról ugyan azt állítja az LG, 
hogy prémium minőség, ha ennyire 
jól nem is sikerült, mindenképpen 
kiváló alternatívája a néhány ezer 
forintos egységeknek. A multimédia 
itt még nem ér véget, a repertoár- 
ban egy FM rádió is helyet kapott. 

Adatkommunikáció/ Üzemidő 

A telefonon lévő anyagainkat 
Bluetooth 4.0 segítségével küldhet- 
jük tovább, természetesen az NFC 
sem maradt ki. Adatkommunikáció 
tekintetében sincs probléma, az 
N-es Wifi mellett LTE és A-GPS 
támogatás is van. Igazi világtelefon 
lévén a föld legtöbb pontján nyu- 
godtan használható a telefon, még 
az Egyesült Államokba érve sem 
lesz problémánk, feltéve ha vittünk 
magunkkal töltőt. Az LG G2 ugyanis 
hiába rendelkezik 3000 mAh-es, 
azaz óriási méretű akkumulátorral, 
a sok funkciónak hála bizony nálam 
már 1,5 nap után a töltőért kíván- 
kozott. Igaz, hogy ez az adat jelen- 
tősen jobb a mai átlagnál, azért jól 
mutatja a tényt, hogy szükség lenne 
egy modernebb akkumulátor tech- 
nológiára. 


Méltó kihívó 

Tény, hogy manapság nehéz ma- 
radandót alkotni a felsőkategóriá- 
ban, a dömpingnek hála ugyanis az 
ember már elveszik a sok megapixel 
és GHz között. Az LG ennek ellenére 
jól tette, hogy egy tisztes készülék- 
kel állt elő, a 2, ha száraz adatai- 
ban nemis, élőben mindenképpen 
érdekes, ezért azt javaslom, hogy 
aki nem riad vissza a fém ház és a 
kameragomb hiányától, az feltétle- 
nül vessen egy pillantást a dél-kore- 
ai vállalat mobiljára. 


A készüléket a VIP-Phone-tól kap- 
tuk. 


Köszönjük! 


Ár/Érték:: iii xk 
Ergonómia $iiix 
Design: kkkiikxk 


Legjobb vétel 
9599 


Megjelenés éve: 2013 


Pro: 
- Kiváló kijelző 
- Erős hardver 


Kontra: 

- A kamera lehetne jobb 

- Nincs kameragomb 

- Fém háznak örültem volna 


Méretek: 

e kijelző mérete: 5,2" 

e kijelző felbontása: 1920 x 1080" 

e kijelző típusa: True HD-IPS 4" 

e eszköz mérete: 138.5 x 70.9 x 8.9 mm 
e tömeg: 143 gramm 


Hardver: 

e processzor: Oualcomm MSM8974 
Snapdragon 800 O0uad-core 2.26 GHz 
Krait 400 

e memória: 2048 MB 

e háttértár: 16 GB 

e bővíthetőség: x 

e kártya típusa: 

e portok: microUSB, 3,5 mm audio 


Multimédia: 

" kamera felbontás: 

13 megapixeles hátoldali kamera, 
21 megapixeles előlapi kamera 

e video chat: v 

e video felbontás: 1080p 

e FM rádió: vé 

.3D:Xx 


Hálózati adatok: 

e mobil: GSM 850 / 900 / 1800 / 1900 
HSDPA 850 / 900 / 1900 / 2100LTE 900 
/ 1800 / 2100 / 2600 / 850 

e WiFi: 802.11 b/g/n 

e Bluetooth: Bluetooth 4.0 

e GPS: A-GPS, Glonass 

e NFC: Vé 


Szoftverek: 

e op. rendszer: Android 4.2 Jelly Bean 

e spec. szoftverek: SmartWorld, Ouick 
Translator, Polaris Viewe 5, LG Backup, 
Life Sguare 


Akkumulátor: 
e gyári adatok: 3000 mAh 
e tapasztalat: Aktív használattal 1,5 nap 


16. OLDAL 


A tizenegyet nk számjegy: 


s 


A karácsonyi nyereményjáték részletei: 
Gyűjtsd össze a számjegyeket, rakd össze, és az így kapott számra küldd el SMS- 
ben; hogy , Táblamagazin" és nyerj Concorde TAB SLIM készüléket karácsonyra! 
A számokat naponta más-más magazinban rejtjük el! 


A DECEMBER 22., 23:59-IG BEÉRKEZETT SMS-ek között 23-án sorsoljuk ki a tabletet 
a Concorde Magyarország jóvoltából, melyről a nyertest telefonon értesítjük! 


Louisiana 


.. Catahoula Leopárd - 
e. a démoni tekintetű 
estyén kutyafajta 


Ági 


i Ve 42 E; 


EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


